Το σπίτι της Στέλλας έγινε και δικό μας σπίτι για ένα περίπου μήνα!
Ήταν το καταλληλότερο ορμητήριο για εμάς καθώς προσέφερε όλες τις ανέσεις και τον απαραίτητο εξοπλισμό ενός καλού νοικοκυριού για μια τετραμελή οικογένεια!!
Τα παιδιά μας λάτρεψαν τον χώρο του καθιστικού, όσο κι εμείς. Η δυνατότητα να επιλέγουν κάθε φορά τον καναπέ που θα τα χαλάρωνε ή την κούνια απέναντι από την τηλεόραση είναι και ένα από τα πολλά που ήδη τους λείπουν τώρα που γυρίσαμε στο σπίτι μας.
Εγώ από την άλλη, ως μητέρα και νοικοκυρά, δεν αισθάνθηκα στιγμή ότι με κουράζουν οι διακοπές μου και θέλω να γυρίσω σπίτι, όπως μου συνέβαινε τα προηγούμενα χρόνια. Κι αυτό γιατί στο σπίτι της Στέλλας τα είχα όλα!!!! Η κουζίνα της πλήρως εξοπλισμένη, το πλυντήριο ρούχων της καλύτερο και από το δικό μου....και κυρίως οι χώροι ξεκούρασης ιδανικοί!!! Το καθιστικό, οι τεράστιες κρεβατοκάμαρες, ο υπέροχος κήπος με τα λαχανικά της.
Αυτό που αξίζει όμως περισσότερο να μνημονευθεί είναι η φιλοξενία όλης της οικογένειας της Στέλλας. Από την γλυκύτατη και γεμάτη ενέργεια μητέρα της, ως την πανέμορφη και εξυπηρετικότατη κόρη της. Το ίδιο συμπαθής και ο σύζυγος αλλά και ο αδερφός της που μας φάνηκε ιδιαίτερα χρήσιμος σε μια άτυχη στιγμή μας.
Η ίδια η Στέλλα, γλυκός άνθρωπος, καλοσυνάτος και άκρως πανέτοιμη να καλύψει οποιαδήποτε ανάγκη μας όποτε την χρειαστήκαμε!!! Σημειωτέον, φτιάχνει και υπέροχες πίτες για τις οποίες αναμένω συνταγή από την Ειρήνη, την κόρη της.
Εν πολλοίς, το σπίτι στης Στέλλας στην Φοινικιά είναι ιδανικό μέρος για μια οικογένεια που θέλει να συνδυάσει την εξερεύνηση του πανέμορφου νησιού της Κρήτης με την χαλάρωση. Ιδανικό για εξερευνήσεις γιατί η θέση του είναι τέτοια που επιτρέπει εξορμήσεις χωρίς πέρασμα από το κέντρο του Ηρακλείου, που πάντα είναι γεμάτο αυτοκίνητα. Ιδανικό για χαλάρωση, γιατί η υπέροχη λιτή διακόσμησή του και ο όμορφος κήπος του είναι οι καταλληλότεροι χώροι για να ηρεμήσει κανείς, είτε με την παρέα των υπολοίπων μελών της οικογένειας, είτε μόνος του σε έναν από τους πολλούς χώρους που του παρέχονται!!!
Αν ποτέ αποφασίσουμε να ξαναπάμε στην όμορφη και φιλόξενη Κρήτη ανεπιφύλακτα θα επιλέξουμε και πάλι το σπίτι της Στέλλας στην Φοινικιά!!!